Severine Morgenstierne oppholdt seg for det meste i Paris mens hun var gift med Tellefsen, der de sammen førte et gjestfritt og musikalsk hjem. I Paris fikk hun raffinert sine evner gjennom undervisning hos François Wartel. Der sang hun en periode i en kvartett sammen med tenoren Lorentz Severin Skougaard, den svenske sangerinnen Kristina Nilsson og den norske sangeren Henrik Meyer. Kvartetten sang hver søndag i den svensk-norske kirken.